**INVITAȚIE**

**Academia Română, Filiala Iași - Institutul de Cercetări Economice și Sociale, ”Gh. Zane”, Departamentul de Psihologie și Științele Educației, vă invită să participați la Conferinţa Știinţifică Naţională, Ediţia a-III-a, intitulată:**

***PSIHOLOGIA ȘI PARADIGMELE EI EXPLICATIVE***

***Dezvoltare personală, spirituală și comunicare***

Conferința va avea loc în data de 24 septembrie, 2022, ora 10.00, cel mai probabil pe ZOOM.

**OBIECTIVELE CONFERINȚEI:**

* Analiza problemei asertivității, empatiei și comunicării în grup.
* Studierea diferitelor paradigme și modele teoretice ale personalității, precum și a diferitelor abordări orientale și occidentale ale dezvoltării personale și spirituale.
* Perspectiva spirituală asupra crizei globale: evoluția conștiinței și supraviețuirea speciei umane.
* Aspecte ale eului și procesarea selectivă a informației; drumul spre autocunoaștere.
* Propunerea de noi proiecte, modalități și tehnici de analiză, metode de cunoaștere și studiere a dezvoltării și evoluției spirituale a personalității umane.

Sunt invitați să participe cercetători și cadre didactice din domeniile: psihologie, pedagogie, filosofie, artă, semiotică, antropologie, sociologie, științe politice, științe ale comunicării și relații publice etc.

Lucrările vor fi publicate într-un volum colectiv, cu recunoaștere academică.

**TERMENE LIMITĂ:**

**1 septembrie**, **2022** – Trimiterea titlurilor și a rezumatelor în limbile română și engleză (maximum 250 cuvinte și 5 cuvinte cheie)

**10 septembrie**, **2022** – Trimiterea lucrărilor *in extenso* (între 8-10 pagini, font Times New Roman, corp 12, spațiere 1,5).

**12 septembrie** **2022**– Confirmarea acceptării lucrărilor

Toate documentele vor fi expediate electronic la adresa de e-mail: ceausu.felicia@acadiasi.ro

 Participanții sunt rugați să respecte datele limită pentru trimiterea materialelor solicitate.

Înregistrarea participanților se face completând Fișa de înscriere.

Lucrările vor fi publicate într-un volum colectiv la o editură cu prestigiu academic.

**CONTACT:**

e-mail: ceausu.felicia@acadiasi.ro; Telefon: 0733692663